Diari Oficial de la Generalitat Valenciana


Sumari del DOGV 5536, del 18-06-2007 (2007/7819)

RESOLUCIÓ de 6 de juny de 2007, del President de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa GESTA (Generació de Solucions de Tecnologia Avançada) a les xicotetes i mitjanes empreses per a projectes d'investigació industrial dirigits a aconseguir un objectiu tecnològic.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5536

Data del DOGV
:   18-06-2007

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2007/7819


Data del document
:   06-06-2007

Organisme emissor


Tipus de document
:   Resolució

Anàlisi jurídica

 Descriptors 

:   * petita empresa
    * xicoteta indústria
    * suport econòmic
    * recerca i desenvolupament
    * mitjana empresa
    * ajuda pública
    * innovació
    * mitjana indústria

RESOLUCIÓ de 6 de juny de 2007, del President de l'Institut de la Petita i Mitjana Indústria de la Generalitat Valenciana (IMPIVA), per la qual es convoquen les ajudes del Programa GESTA (Generació de Solucions de Tecnologia Avançada) a les xicotetes i mitjanes empreses per a projectes d'investigació industrial dirigits a aconseguir un objectiu tecnològic. [2007/7819]  
Les xicotetes i mitjanes empreses de base tecnològica són objecte d'atenció preferent en els sistemes de Ciencia-Tecnología-Empresa més avançats pel seu paper com a motors de la innovació tecnològica i per la seua capacitat de creixement i generació d'ocupació i riquesa.  
Dins del Sistema Valencià de Ciència i Innovació, l'entorn NOEMI - Noves Oportunitats Empresarials per mitjà de l'Investigació, es configura com una estructura d'interfície entre la ciència i els recursos econòmics, l'objectiu dels quals és el de transformar el coneixement i la ciència en oportunitats empresarials per a la creació de noves tecnologies.  
En este marc el present programa tendix a estimular la creació d'empreses per inventors, científics i tecnòlegs que, a partir dels resultats de la investigació i la ciència, desenrotllen noves oportunitats de mercat. Igualment, es dirigix a estimular la innovació tecnològica de les PIME ja existents, per incorporació de fonaments cientificotècnics originals, perquè puguen produir i comercialitzar béns "Nous per al Món".  
Després d'una anàlisi preliminar del potencial científic i empresarial de la Comunitat Valenciana s'ha elaborat el Pla d'acció GESTA en l'entorn NOEMI, amb els objectius assenyalats, necessaris per al progrés i la salvaguarda dels interessos de la Comunitat Valenciana, i incrementar la comercialització de la innovació tecnològica a través d'I+D solidaris entre les empreses de la Comunitat Valenciana amb la cooperació de la Generalitat.  
En esta edició del programa GESTA, s'exposa a la comunitat científica i empresarial valenciana, amb vocació d'I+D+I, una sèrie d'objectius tecnològics a aconseguir, proposats per empreses de la Comunitat Valenciana, específicament enquestades, com a candidats de desenrotllament pel seu alt potencial comercial i de progrés, reafirmats per un panell d'experts. En edicions futures, este programa arreplegarà els objectius que totes les empreses valencianes, que el vulguen, i que els proposen a la conselleria d'Empresa, Universitat i Ciència, la qual confeccionarà, a proposta d'un panell d'experts de l'empresa i de la ciència, un llistat d'objectius tecnològics a abordar, enquadrats en les corresponents àrees d'investigació científica, que responguen a les oportunitats de negoci plantejades i a les necessitats eminents de la Comunitat Valenciana.  
Les ajudes del programa GESTA les rebran les empreses emergents i PIME que puguen i desitgen desenrotllar un projecte d'I+D dirigit a resoldre un dels objectius tecnològics presentats en la present llista.  
En virtut del que antecedix, i de conformitat amb el que disposa l'article 1.4 de l'Orde de la conselleria d'Empresa, Universitat i Ciència de 12 de desembre de 2006, resolc:  
Article 1. Objecte i àmbit.  
L'objecte de la present resolució és convocar la segona edició de les ajudes de l'IMPIVA corresponents a l'exercici 2007 en el marc del programa GESTA, les bases del qual s'establixen en l'annex I.  
Article 2. Marc normatiu.  
Les ajudes arreplegades en la present resolució es concediran d'acord amb el que establix l'Orde de la conselleria d'Empresa, Universitat i Ciència de 12 de desembre de 2006, sobre concessió d'ajudes per l'Institut de la Petita i Mitjana Indústria de la Generalitat Valenciana (IMPIVA) i al Reglament relatiu a l'aplicació dels articles 87 i 88 del Tractat CE a les ajudes estatals a les xicotetes i mitjanes empreses (CE) núm. 70/2001 de la Comissió (DOUE L 10/33, de 13 de gener de 2001), modificat pel Reglament (CE) núm. 364/2004 de la Comissió (DOUE L 63/22, de 28 de febrer de 2004).   
Article 3. Línies pressupostàries.  
L'import global màxim que amb caràcter estimatiu es destinarà per a la concessió de les ajudes previstes en la present convocatòria, és de 1.103.000 € a càrrec de la línia pressupostària T6509000.  
L'import destinat a la concessió de les ajudes previstes en la present convocatòria, està supeditat a la liquidació dels compromisos degudament adquirits procedents de convocatòries anteriors.  
En qualsevol cas, es podrà incrementar el finançament quan es produïsca un augment del crèdit disponible com a conseqüència d'altres convocatòries en què s'hagen presentat o resolt sol·licituds per import inferior al gasto inicialment previst o de les que deriven obligacions liquidades o reconegudes per import inferior a l'ajuda que va ser concedida en el seu dia, o bé quan aques augment siga conseqüència d'una generació, ampliació o incorporació de crèdit. Aquestes modificacions del pressupost estimat seran publicades en el Diari Oficial de la Comunitat Valenciana.  
Les ajudes descrites podran comptar amb finançament del Fons Europeu de Desenrotllament Regional (FEDER) fins al 50%, a través del Programa Operatiu de la Comunitat Valenciana 2007-2013: Eix 1 Desenrotllament de l'Economia del Coneixement i Eix 2 Desenrotllament i Innovació Empresarial, així com d'altres possibles fons, i són d'aplicació les disposicions que els regulen.  
Article 4. Beneficiaris.  
1. Podran acollir-se a estes ajudes les PIME industrials i de servicis relacionats amb la indústria que tinguen la seua seu social o establiment de producció en la Comunitat Valenciana i els projectes de la qual objecte d'ajuda estiguen localitzats en el aquest territori.   
2. Els projectes presentats hauran de reunir les característiques indicades en el programa, i el seu investigador principal haurà de ser soci o mantindre una relació laboral amb l'empresa.   
3. Queden excloses les comunitats de béns i les societats civils, així com les associacions, fundacions i en general, les entitats sense ànim de lucre.  
4. A efectes de la present resolució, es considerarà PIME, segons la Recomanació de la Comissió, de 6 de maig de 2003, sobre la definició de microempreses, xicotetes i mitjanes empreses (DOUE núm. L 124/36, de 20 de maig de 2003), tota entitat, independentment de la seua forma jurídica, que exercisca una activitat econòmica que reunisca els següents requisits:   
- Que empre a menys de 250 persones.  
- Que tinga un volum de negoci anual no superior a 50 milions d'euros, o bé un balanç general no superior a 43 milions d'euros.  
Així mateix, quan siga necessari distingir entre xicotetes empreses i mitjanes empreses, s'entendrà per petita empresa aquella unitat econòmica que empre a menys de 50 persones i que tinga un volum de negoci anual o un balanç general no superior a 10 milions d'euros; microempresa es considerarà aquella empresa que ocupe a menys de 10 persones i el seu volum de negoci o el seu balanç general anual no supere els 2 milions d'euros.  
El còmput dels efectius i límits assenyalats, en el cas d'empreses associades o vinculades s'efectuarà tal com disposen els apartats 2 i 3 de l'article 6 de l'annex de la Recomanació 2003/361/CE de la Comissió, de 6 de maig de 2003, sobre la definició de microempreses, xicotetes i mitjanes empreses. Aquests criteris de còmput es poden consultar en l'imprés de sol·licitud.  
5. Les condicions per a ser beneficiari hauran de mantindre's fins al moment del pagament de la subvenció.  
6. Per a l'exercici de la seua activitat els beneficiaris hauran de disposar de les autoritzacions administratives preceptives, trobar-se inscrits en els Registres Públics pertinents, i complir amb qualssevol altres requisits exigits per les disposicions aplicables.  
7. No podran obtindre la condició de beneficiaris els sol·licitants en què concórrega alguna de les circumstàncies previstes en l'article 13 de la Llei 38/2003, de 17 de novembre, General de Subvencions.  
8. D'acord amb el que disposa l'article 58 de la Llei 38/2003, de 17 de novembre, General de Subvencions, l'obtenció de la subvenció falsejant les condicions requerides per a la seua concessió o ocultant les que l'hagueren impedit o limitat, es considerarà infracció molt greu.  
Article 5. Sol·licituds d'ajuda.  
1. Els sol·licitants hauran de presentar una sol·licitud normalitzada complimentada utilitzant el programa informàtic que es pot descarregar des de la direcció d'Internet de l'IMPIVA: www.impiva.es   
2. A fi de potenciar l'èxit dels objectius de la present resolució, l'IMPIVA podrà traslladar les sol·licituds a altres programes o convocatòries d'ajudes.  
Article 6. Documentació que ha d'acompanyar a l'imprés de sol·licitud.  
Les sol·licituds d'ajuda hauran d'anar acompanyades de la següent documentació:  
1. Còpia en suport magnètic (CD-ROM) de la sol·licitud referida anteriorment.  
2. Documentació relativa a la personalitat jurídica del sol·licitant:  
a) L'IMPIVA obtindrà la informació relativa a la personalitat jurídica del sol·licitant quan este siga una societat la inscripció de la qual en el Registre Mercantil siga obligatòria. No obstant l'anterior, l'IMPIVA podrà requerir directament del sol·licitant la presentació d'algun document concret.  
b) En el cas de sol·licitants la inscripció del qual en el Registre Mercantil no siga obligatòria (empresaris individuals, cooperatives), s'haurà d'aportar fotocòpia dels següents documents:  
- Contracte o acta de constitució i estatuts vigents.  
- Poder de representació del firmant de la sol·licitud, o document equivalent segons les prescripcions legals.  
- DNI si és empresari individual.  
No serà necessari aportar la documentació anterior que ja obre a poder de l'IMPIVA, sempre que es mantinga vigent i s'aporte declaració de vigència a l'efecte segons model disponible en la direcció d'Internet de l'IMPIVA: www.impiva.és .  
c) Quan el sol·licitant siga una empresa en fase de constitució, s'haurà d'aportar almenys fotocòpia del DNI del promotor i el projecte d'estatuts.   
3. La presentació de la sol·licitud comporta l'autorització a l'IMPIVA, excepte manifestació en contrari pel sol·licitant, per a demanar els certificats a emetre per l'Agència Estatal de l'administració Tributària, per la Unitat recaptadora de la Hisenda Pública Valenciana i per la Tresoreria General de la Seguretat Social, en els que s'acredite que el sol·licitant es troba al corrent en les seues obligacions amb aquestes administracions. En qualsevol cas l'IMPIVA es reserva el dret a requerir directament al sol·licitant en el cas que la informació obtinguda presente alguna incidència.  
4. Si la documentació aportada fóra incompleta o presentara errors subsanables es requerirà a l'interessat perquè en el termini de 10 dies esmene la falta o acompanye els documents preceptius, amb advertència que si no el fera se li tindrà per desistit de la seua sol·licitud. Seguretat i Promoció Industrial, SA, en avant SEPIVA, com a entitat col·laboradora, podrà requerir a l'interessat l'aclariment de qualsevol extrem de la memòria presentada.  
5. Els requeriments a què es fa referència en este article, així com qualsevol altre que poguera realitzar-se per l'IMPIVA podrà efectuar-se per fax i/o per correu electrònic al nombre i/o a la direcció indicada pel sol·licitant en l'imprés de sol·licitud.  
Article 7. Termini de presentació de sol·licituds.  
El termini de presentació començarà el dia de publicació de la present resolució en el Diari Oficial de la Comunitat Valenciana (DOCV) i finalitzarà el 16 de juliol de 2007.  
Article 8. Lloc de presentació de sol·licituds.  
1. Les sol·licituds i la documentació annexa podran presentar-se en qualsevol de les seus de l'IMPIVA indicades a continuació en horari de 9 a 14 hores, de dilluns a divendres, i de 17 a 19 hores, de dilluns a dijous:   
- IMPIVA Alicante-Oficina PROP: C/Xurruca, 29, 03895 Alacant.  
- IMPIVA Castelló-Oficina PROP: Av. Germans Bou, 47. 12591 Castelló.  
- IMPIVA València: Plaça de l'Ajuntament, 6. 46365 València.  
2. També podran presentar-se en les formes previstes en l'article 38.4. de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
En el cas que s'optara per presentar la sol·licitud en una Oficina de Correus, haurà de fer-se en sobre obert perquè siga datada i segellada per l'Oficina de Correus abans de ser certificada.  
Article 9. Avaluació de sol·licituds.  
1. Les ajudes es concediran davall el règim de concurrència competitiva, per mitjà d'una comparació de les sol·licituds presentades en la qual s'aplicaran els criteris de valoració fixats en les bases dels programes i s'establirà una prelació respectant els límits pressupostaris.   
2. L'òrgan competent per a la instrucció del procediment de les ajudes emmarcades en la present resolució serà la Direcció d'Innovació i Competitivitat de l'IMPIVA a través de l'Àrea d'Investigació i Desenrotllament Tecnològic.  
3. SEPIVA, com a entitat col·laboradora, assumirà l'avaluació dels projectes presentats al programa d'acord amb els criteris d'avaluació establits en esta convocatòria.   
Article 10. Resolució de la concessió d'ajudes.  
Vistos els resultats de l'avaluació practicada per SEPIVA, una Comissió presidida pel director general de l'IMPIVA i composta pel personal tècnic de l'IMPIVA o personal extern que este designe, elevarà proposta de concessió al President de l'IMPIVA. En este sentit, avaluats els projectes presentats, la Comissió elevarà proposta dels projectes que hagen obtingut major puntuació en cada àrea independentment de l'objectiu tecnològic en el qual s'emmarquen. En tot cas la Comissió es reserva el dret de no esgotar el pressupost disponible del programa en el cas que les majors puntuacions obtingudes no garantisquen la qualitat i viabilitat dels projectes.  
El President de l'IMPIVA resoldrà sobre l'adjudicació de les ajudes per mitjà de resolució, fixant expressament la quantia, i incorporant, si és procedent, les condicions i obligacions a què haja de subjectar-se el beneficiari.   
Les subvencions concedides seran publicades en el Diari Oficial de la Comunitat Valenciana (DOCV) amb expressió del programa i crèdit pressupostari a què s'imputen, beneficiari, quantitat concedida i finalitat o finalitats de la subvenció.  
La resolució dictada pel President, posarà fi a la via administrativa, i el seu contingut serà notificat de forma individualitzada a cada interessat.  
Si l'ajuda supera el milió d'euros serà necessària l'autorització del Consell; si supera la quantia de 250.000 euros per perceptor es donarà compte a este mateix òrgan.  
En el cas de programes d'ajudes que estiguen finançats pel Fons Europeu de Desenrotllament Regional (FEDER), la concessió de l'ajuda quedarà condicionada a l'emissió, per part de l'autoritat ambiental competent, d'un certificat que declare la no afecció del projecte a la denominada 'xàrcia Natura, espai físic d'especial protecció mediambiental configurat així per la Unió Europea. L'obtenció d'aquest certificat es gestionarà per l'IMPIVA.  
Article 11. Projectes que reforcen la política social.  
D'acord amb els criteris de valoració que s'establixen tindran preferència en l'adjudicació en cas d'empat els projectes presentats per aquelles entitats que acrediten ocupar un percentatge de treballadors discapacitats superior respecte a la plantilla de l'empresa que tenien amb anterioritat a la present convocatòria, i en general aquells que reunisquen els requisits previstos en la Llei 11/2003, de 10 d'abril, sobre l'estatut de les persones amb discapacitat de la Comunitat Valenciana.  
Així mateix es valoraran positivament els projectes presentats per certes categories de persones desfavorides socialment que experimenten condicions, situacions i necessitats especials a l'hora de mamprendre activitats empresarials o inserir-se en el mercat laboral.  
Article 12. Obligacions dels beneficiaris.  
Seran obligacions del beneficiari:  
a) Realitzar l'activitat objecte de la subvenció i acreditar la seua realització en la forma i data indicades en la notificació de concessió de l'ajuda. L'acreditació dels gastos i inversions es realitzarà per mitjà de la presentació de justificants de gasto i pagament corresponents al 100% del cost subvencionable total del projecte.  
b) Complir amb les seues obligacions fiscals i amb la Seguretat Social de forma que quede acreditada esta circumstància en el moment previ a l'atorgament de l'ajuda en els termes establits en la normativa vigent en la matèria, i a l'acreditació de la seua personalitat jurídica referida al moment de la sol·licitud de l'ajuda.   
c) Respectar la normativa mediambiental vigent.  
d) Realitzar una prova (assaig) de demostració del funcionament de la solució presentada per a resoldre l'objectiu tecnològic plantejat, en els termes i paràmetres definits en les bases del programa i la memòria tècnica presentada pel sol·licitant. SEPIVA participarà en les tasques de comprovació i verificació, com a entitat col·laboradora.  
e) Aportar, en un termini de 21 dies a partir de la notificació de concessió d'ajuda, la documentació que acredite la constitució de l'empresa en el cas que en el moment de la sol·licitud l'empresa es trobarà en vies de creació, així com el contracte laboral amb l'investigador principal.   
f) Tant el beneficiari com els tercers relacionats amb l'objecte de la subvenció, hauran de sotmetre's a les actuacions de comprovació, verificació i control financer de l'activitat subvencionada efectuades tant per l'IMPIVA com per qualsevol òrgan de la Unió Europea, de l'administració Central de l'Estat i de la Generalitat, facilitant en tot moment tota aquella informació que se sol·licite en l'exercici d'aquestes actuacions.  
g) Actualitzar la documentació presentada que haguera sofrit alguna modificació i comunicar a l'IMPIVA qualsevol circumstància, tant objectiva com subjectiva, que s'haja tingut en compte per a la concessió de la subvenció.  
Així mateix haurà de comunicar a l'IMPIVA la sol·licitud o obtenció d'altres ajudes per a la mateixa finalitat procedents de qualssevol altres administracions o ens públics, indicant el percentatge, la quantia de l'ajuda, i si és procedent si aquelles compten amb finançament d'algun fons estructural. En tot cas el projecte no podrà rebre altres ajudes excepte les que una vegada acumulades a la concedida no sobrepassen els topalls màxims establits per la normativa comunitària aplicable.   
h) Els projectes d'inversió hauran de finançar-se com a mínim en un 25% per mitjà de recursos propis no subvencionables, és a dir, que aquesta aportació no podrà comptar amb cap ajuda.  
i) Disposar dels llibres comptables, registres diligenciats i la resta de documents degudament auditats en els termes exigits per la legislació mercantil i sectorial aplicable al beneficiari, així com tants estats i registres comptables siguen necessaris a fi de garantir l'adequat exercici de les facultats de comprovació i control.  
j) Conservar els documents justificatius de la subvenció durant un termini de quinze anys o durant un termini major mentre puguen ser objecte de comprovació i control.   
k) Respondre de la veracitat dels documents aportats.  
l) El beneficiari de l'ajuda no realitzarà modificacions substancials del projecte subvencionat abans de transcorreguts 5 anys del seu terme. De la mateixa manera, les inversions materials i immaterials subvencionades hauran de mantindre's durant un termini mínim de cinc anys.  
m) Efectuar tantes mesures d'informació i publicitat com establisca la normativa europea respecte a les activitats en què intervinguen els fons estructurals europeus o altres fons.  
n) Les actuacions subvencionades no hauran de vulnerar en cap cas el principi de no discriminació per raó de sexe, raça, origen ètnic, religió, conviccions, minusvalideses, edat, o orientació sexual. Així mateix facilitaran, o almenys no impediran, l'accessibilitat per a les persones discapacitades.  
ñ) Complir amb totes les obligacions que s'establixen en l'Orde de 12 de desembre de 2006 de la conselleria d'Empresa, Universitat i Ciència, sobre concessió d'ajudes per l'IMPIVA, en el Reglament relatiu a l'aplicació dels articles 87 i 88 del Tractat CE a les ajudes estatals a les xicotetes i mitjanes empreses (CE) núm. 70/2001 de la Comissió (DOUE L 10/33, de 13 de gener de 2001), modificat pel Reglament (CE) núm. 364/2004 de la Comissió (DOUE L 63/22, de 28 de febrer de 2004), en la legislació sobre subvencions i en qualsevol altra disposició en vigor.  
L'incompliment de qualsevol d'estes obligacions podrà donar lloc a la minoració o revocació, i si és procedent, al reintegrament de les ajudes percebudes i a l'exigència de l'interés de demora des del moment del pagament de la subvenció.   
Article 13. Justificació de gastos i pagaments.  
1. Amb caràcter general es consideren justificants de gasto les factures i documents de valor probatori equivalent.  
2. La justificació de l'ajuda haurà de realitzar-se d'acord amb les instruccions aprovades per resolució del director general de l'IMPIVA que seran notificades al beneficiari. A efectes de justificació es considerarà que el gasto subvencionat s'ha realitzat sempre que les factures hagen sigut totalment pagades amb anterioritat a la finalització del període de justificació.   
En la justificació dels costos indirectes el beneficiari realitzarà la seua imputació basant-se en un mètode just i equitatiu, degudament explicitat.  
La justificació del pagament dels costos subvencionables es realitzarà per mitjà de moviment bancari que així l'acredite.  
3. Les factures presentades per a la justificació dels projectes hauran de complir allò que s'ha disposat pel Real Decret 1496/2003, de 28 de novembre i la resta de normativa vigent.  
4. Només seran tinguts en compte els justificants de data posterior al registre d'entrada del document de sol·licitud d'ajuda.  
5. Quan l'import del gasto subvencionable supere la quantia de 30.000 euros en el supòsit de cost per execució d'obra, o de 12.000 euros en el supòsit de subministrament de béns d'equip o prestació de servicis per empreses de consultoria o assistència tècnica, el beneficiari haurà d'aportar també justificació d'haver sol·licitat com a mínim tres ofertes de diferents proveïdors, llevat que per les especials característiques dels gastos subvencionables no existisca en el mercat suficient nombre d'entitats que el subministren o presten- i així es faça constar en un informe-.  
L'elecció entre les ofertes presentades haurà de recaure en la més econòmica, justificant en una memòria l'elecció en un altre sentit. La no presentació de les memòries a què fa referència este apartat, o la seua insuficiència, podrà donar lloc a una minoració de l'ajuda concedida, sense perjuí de la facultat de l'IMPIVA de demanar, a càrrec del beneficiari, una taxació pericial del ben subvencionat i recalcular en funció d'esta la subvenció concedida.  
6. No s'acceptaran com a justificants de realització del projecte les factures derivades de la contractació amb empreses o entitats vinculades al beneficiari de l'ajuda, excepte justificació expressa que haurà de ser valorada per l'IMPIVA. S'entén per empreses o entitats vinculades aquelles en què el beneficiari o un soci o grup de socis puga exercir, directament o indirectament, una influència dominant, o aquelles que puguen exercir-la sobre ell o que, de la mateixa manera que el beneficiari, estiguen sotmeses a la influència dominant d'una altra empresa o entitat per raó de propietat, participació financera o normes que la regulen. Es presumirà que hi ha influència dominant quan una empresa, entitat, persona física o grup d'estes, directament o indirectament, amb relació a una altra, estiga en possessió d'almenys un 25% del capital subscrit, un 25% dels vots inherents a les participacions emeses per l'empresa o entitat, o puga designar almenys el 25% dels membres de l'òrgan d'administració, direcció o control de l'empresa, i en tot cas en els supòsits previstos en l'article 68.2 del Reglament de la Llei General de Subvencions, aprovat per Real Decret 887/2006, de 21 de juny.  
Article 14. Pagament de les ajudes.  
L'IMPIVA procedirà al pagament de l'ajuda una vegada el beneficiari haja executat el projecte i sempre que haja complit les obligacions exigibles, en especial la demostració de la viabilitat tècnica de la solució proposada i l'acreditació del pagament dels costos subvencionables.  
DISPOSICIÓ FINAL  
Es faculta el director general de l'IMPIVA per a dictar les resolucions necessàries per al desenrotllament, eficàcia i execució de la present convocatòria.   
València, 6 de juny de 2007.- El president de l'IMPIVA: Justo Nieto Nieto.  
ANNEX I  
Programa: GESTA (Generació de Solucions de Tecnologia Avançada). 2007  
Objectiu  
Propiciar la participació de PIME en la generació de solucions tecnològiques d'interés general que afavorisquen el progrés industrial de la Comunitat Valenciana, i en concret en les relacionades en l'annex II i desenrotllades en la direcció d'Internet de l'IMPIVA: www.impiva.es.   
Actuacions recolzables  
Projectes d'Investigació Industrial que es realitzen durant l'exercici 2007, dirigits a la resolució d'algun dels objectius tecnològics inclosos en l'annex II, dels resultats de la qual poguera derivar-se un producte innovador que puga tindre aplicació industrial real i viable.  
Beneficiaris  
PIME amb seu social o establiment productiu a la Comunitat Valenciana que desenrotllen el projecte en este àmbit geogràfic.  
- Serà requisit dels projectes subvencionables que dos terços de la investigació es realitze en la pròpia empresa o en col·laboració amb agents, públics o privats, del Sistema d'I+D+i de la Comunitat Valenciana.  
- L'investigador principal del projecte d'investigació haurà de ser emprat o soci de l'empresa que sol·licita l'ajuda.  
Tipus d'Ajuda  
- Subvenció per al projecte d'investigació: fins al 60% dels costos subvencionables, amb un límit màxim per projecte per a este apartat de 30.000 euros.  
Es podrà aconseguir el 75% de subvenció en la part del cost subvencionable que corresponga a estudis de viabilitat preparatoris d'activitats d'investigació industrial o quan el projecte s'inscriga en els objectius d'un projecte vinculat al programa marc d'I+D, o fins al 70% quan es plantege col·laboració amb centres públics d'investigació o existisca col·laboració transfronteriza entre socis independents de la UE.  
En qualsevol cas, el límit màxim d'ajuda a concedir per a l'apartat de projecte d'investigació serà de 30.000 euros.  
Subvenció de fins al 60% dels costos d'obtenció de patents amb un límit màxim per projecte per aquest apartat de 3.000 euros.   
Subvenció per a gastos de consultoría relacionats amb la constitució de l'empresa: fins al 50% dels costos subvencionables amb un límit màxim d'ajuda de 1.500 euros sempre que es concedisca la subvenció per al projecte d'investigació i es complisquen tots els següents requisits:  
- La societat ha d'haver constituït amb data posterior a la publicació de la convocatòria en el DOCV, i ha de ser una Societat Mercantil, i en tot cas abans que transcórreguen 21 dies des de la comunicació de concessió de l'ajuda.  
- Almenys dos científics han de ser accionistes de la societat, entenent com a científics, persones que puguen acreditar la realització de treballs d'investigació.  
- L'activitat desenrotllada per la nova societat constituïda ha de ser la investigació i desenrotllament de noves tecnologies, el seu patent, i explotació comercial.  
En qualsevol cas, el límit màxim d'ajuda a concedir per sol·licitant per a la subvenció d'este apartat serà de 1.500 euros.  
No serà subvencionable l'IVA satisfet per l'adquisició de béns i servicis.  
Criteris De Valoració  
A. Qualitat del projecte: 55 punts  
A1 Base científica aplicada a la solució: 12  
A2 Solució nova per al món: 12  
A3 Capacitat de desenrotllar la solució amb "èxit": 10  
A4 Rellevància del repte cientificotècnic: 4  
A5 Simplicitat i originalitat de la solució: 4  
A6 Respon a necessitat urgent per a la societat: 2  
Al7 El problema forma part d'una línia prioritària: 2  
A8 L'empresa és de nova creació: 5  
A9 Competitivitat del pressupost: 2  
A10 Patentabilidad: 2  
B. Viabilitat economicofinancera: 27 punts  
B1 Mercat potencial mundial: 10  
B2 Tamany del mercat potencial: 5  
B3 Facilitat per a comercialitzar el producte: 5  
B4 Capacitat de la solució per a atraure atracció d'inversió privada o un contracte públic: 7  
C. Característiques del sol·licitant: 15 punts  
C1 L'investigador principal és inventor amb prèvies patents o models d'utilitat: 7  
C2 L'investigador principal té publicacions científiques: 3  
C3 L'investigador principal ha participat en projectes d'I+D: 5  
D. Aspectes socioeconòmics: 3 punts  
D1 Incorporació de discapacitats per damunt del mínim legal: 1  
D2 L'empresa disposa d'un pla d'igualtat d'oportunitats: 1  
D3 Projecte desenrotllat en zones d'interés preferent: 1  
Costos Subvencionables  
Per al projecte d'investigació, al 60%  
- Servicis d'assessorament.   
- Cost de contractes amb agents, públics o privats, del sistema d'I+D+i de la comunitat valenciana.  
- Altres utilitzats per a la investigació, obtenció de coneixements tècnics i adquisició de patents a preu de mercat  
- Instrumental i materials. Equips de laboratori i experimentació, així com els materials i components necessaris per a l'activitat d'investigació en la mesura i temps en què s'utilitzen per al projecte i durant el temps que este dure. En el cas que no s'utilitzen exclusivament per al projecte d'investigació, només es consideraran subvencionables els costos d'amortització que corresponguen a la duració del projecte.   
- Recursos humans. Els gastos del personal (investigadors, tècnics i personal auxiliar) empleat exclusivament en els projectes d'I+D que són objecte de les ajudes.  
Per al registre de patents: 60%  
- Obtenció de patents. Costos relatius a la preparació i presentació de la sol·licitud, gastos de traducció o de validació del dret en altres jurisdiccions i costos de defensa de la validesa del dret amb motiu de la tramitació oficial de la sol·licitud i en eventuals procediments d'oposició.  
A més, en el cas que el projecte implique la creació d'una empresa amb les característiques descrites en el "tipus d'ajuda" es podran considerar els següents costos al 50%.  
Per a la creació de l'empresa: 50%  
- Consultoría externa i altres servicis i activitats. Servicis que no tinguen caràcter habitual en el funcionament de l'empresa així com estudis de viabilitat, estudis de mercat o d'oportunitat o d'altres relacionats amb la constitució de l'empresa.   
Seran admissibles els justificants emesos a partir de la data de presentació de la sol·licitud d'ajuda.  
ANNEX II  
Llistat de problemes tecnològics   
Aqüicultura  
7B-AC-01 Millora del sistema de control i identificació de lots de productes aqüícoles en els mercats.  
7B-AC-02 Determinació de la sensibilitat de patògens als antibiòtics permesos en aqüicultura.  
7B-AC-03 Compte de peixos en granges aqüícoles.  
7B-AC-04 Substrats i sistemes d'abric associats per al cultiu d'espècies de mol·luscos bivalves endolítics.  
7B-AC-05 Nova línia de manipulació evisceradora-dessagnadora d'espècies aqüícoles respectuosa amb el medi ambient.  
7B-AC-06 Determinació de paràmetres biològics (núm. exemplars, pes mig,..) de lots d'alevins d'espècies d'interés en piscicultura.  
7B-AC-07 Disseny d'un sistema de tancs per a engreixament d'alevins de llenguado (Solea senegalensis) en circuit tancat.  
7B-AC-08 Predació de cultius de peixos en gàbies en mar obert per aus.  
7B-AC-09 Detecció "in situ" d'espècies microbianes de control oficial (Salmonel·la spp. i Escherichia coli) en cultius de mol·luscos bivalves  
7B-AC-10 Alimentació automàtica de peixos en instal·lacions d'aqüicultura de tamany xicotet i mig en mar obert.  
7B-AC-11 Implementació en boia oceanogràfica de sistemes de seguiment de paràmetres fisicoquímics-biològics de control oficial en zones de producció de mol·luscos.  
7B-AC-12 Detecció de residus d'antibiòtics en productes de l'aqïicultura per mitjà de proves bioquímiques ràpides d'ús "in situ".  
Aigua  
7B-AG-01 Detecció i avaluació de reserves d'aigua subterrània des de superfície sense la realització de perforacions.  
7B-AG-02 Nous mètodes per a produir pluja substitutius a l'ioduro de plata.  
7B-AG-03 Reducció de la conductivitat en aigües residuals d'empreses de galvanotécnia.  
7B-AG-04 Recuperació de fangs provinents de la depuració de l'aigua potable.  
7B-AG-05 Detecció de fugues d'aigua en entorns tancats.  
7B-AG-06 Sistemes de tractament d'aigües de salmorra.  
Biomedicina  
7B-BM-01 Mètode, instrument i criteri de viabilitat per mitjà d'anàlisi morfològica precoços d'embrions viables per a la seua implantació.  
7B-BM-02 Desenrotllament d'un nou sistema d'ajuda auditiva per a discapacitats utilitzant tecnologies de procés digital del senyal per a la maximització de la intel·ligibilitat per bio-adaptación.  
7B-BM-03 Reducció del dolor muscular.  
7B-BM-04 Avaluació d'embrions per a pacients de Reproducció Assistida.  
Biotecnologia  
7B-BT-01 Esterilització de material quirurgicosanitari en segons a una temperatura no superior a 37ºC.  
7B-BT-02 Detecció precoç de la parasitació de les palmeres per Punxegut Roig.   
7B-BT-03 Tractament eficaç de la parasitosi per Punxegut Roig en les palmeres.   
7B-BT-04 Obtenció de solanácees transgéniques que expressen péptids humans extraïbles per al seu ús metge-farmacèutic.  
7B-BT-05 Expressió de proteïnes humanes en creïlles.  
7B-BT-06 Obtenció de plantes de tabac transgènic que expressen proteïnes humanes extraïbles per al seu ús metge-farmacèutic.  
7B-BT-07 Obtenció d'animals d'experimentació, transgènics, portadors de gens traçadors (reporter gens) de fàcil identificació en teixits i sèrum.  
7B-BT-08 Obtenció de models animals per a la identificació i avaluació de nous productes dissenyats per al tractament de la malaltia d'Alzheimer.  
7B-BT-09 Desenrotllament de biotecnologia transferible per a la modificació del desenrotllament vegetal per mitjà d'enginyeria genètica i cultiu de teixits.  
7B-BT-10 Determinació clínica del grau d'esteatosis hepàtica per procediments incruents.  
7B-BT-11 Potenciació dels mecanismes naturals de microorganismes en la producció d'hidrogen.  
7B-BT-12 Desenrotllament de sistemes d'anàlisi per a validar extractes vegetals d'ús agronòmic.  
7B-BT-13 Desenrotllament de biotecnologia transferible per a l'obtenció, per mitjà d'enginyeria genètica i cultiu de teixits, de plantes resistents a patògens, insectes i a condicions ambientals estressants.  
7B-BT-14 Cèl·lules mare per a la seua aplicació en patologies del sistema articular-esquelètic.  
7B-BT-15 Sistema d'assecat de microorganisme.  
7B-BT-16 Sistema d'empaquetatge per a microorganismes.  
7B-BT-17 Nova substància efectiva contra el biofilm.  
7B-BT-18 Biocida per a sistemes de climatització.  
7B-BT-19 Equip de dot-blot per a preparació de mini-arrais.  
7B-BT-20 Diagnòstic ràpid d'alteracions fisiològiques limitants per a la producció vegetal.  
7B-BT-21 Obtenció de variants cel·lulars eucariotes de mamífers, adherents o no adherents, cultivables in Vitro, per a fins industrials.  
7B-BT-22 Suports avançats per a cultiu i co-cultiu cel·lular.  
7B-BT-23 Sistemes de càlcul de la massa relativa, o nombre de cèl·lules, contingudes en les monocapes de cultius cel·lulars, sense destruir ni alterar la disposició i funció de les cèl·lules.  
7B-BT-24 Sistema de producció i selecció d'aptameros amb afinitat pel receptor linfocitario CD4.  
Energia  
7B-EN-01 Control global i dinàmic del gasto energètic en instal·lacions industrials i residencials.  
7B-EN-02 Augment de la capacitat d'emmagatzemament d'hidrogen.   
7B-EN-03 Utilització de l'hidrogen com a acumulador d'energia en plantes fotovoltaiquess.  
7B-EN-04 Augment de l'eficiència de producció d'energia elèctrica a partir de l'energia solar fotovoltaica.  
7B-EN-05 Control de temperatura de plaques solars utilitzant l'efecte Peltier-Seebeck.  
7B-EN-06 Càlcul i desenrotllament de transformadors i filtres trifàsics per a inversors.  
7B-EN-07 Recobriment de cables semiconductors per mitjà de sistemes criostátics.  
7B-EN-08 Desenrotllament d'algoritme de control i implementació per a inversors trifàsics connectats a la xàrcia elèctrica.  
7B-EN-09 Increment de la relació amperaje/longitud dels conductors recoberts.  
7B-EN-10 Augment en la producció d'hidrogen a partir d'aigua maximitzant el ratio hidrogen obtingut/energia emprada.  
7B-EN-11 Aprofitament de Fonts Residuals Industrials de Baixa Temperatura per mitjà de Cicles de Rankine amb fluids orgànics.  
7B-EN-12 Aplicació de l'energia solar per a generar fred (climatització en l'hàbitat per a zones càlides).  
7B-EN-13 Desenrotllament d'una nova generació de col·lectors solars tèrmics amb minimització de l'ús del coure o la seua eliminació parcial o total.  
7B-EN-14 Sistemes d'emmagatzemament d'energia elèctrica.  
7B-EN-15 Augment de la vida útil dels panells.  
7B-EN-16 Reducció del gruix de les hòsties de silici.  
7B-EN-17 Sistemes de test per a mòduls fotovoltaics de concentració solar.  
7B-EN-18 Obtenció d'enzim per a transformació de cel·lulosa en bioetanol.  
Medioambient  
7B-MA-01 Detecció immediata d'incendis forestals.   
7B-MA-02 Control i extinció d'incendis en zones inaccessibles.  
7B-MA-03 Obtenció per mitjà d'enginyeria genètica i cultiu de teixits de plantes macròfites i algues resistents a altes concentracions de metalls pesats.  
7B-MA-04 Gestió de residus provinent d'explotacions d'animals.  
7B-MA-05 Desodorització de residus orgànics.  
7B-MA-06 Substitut biodegradable a l'estiropor o "Poliestireno Expandit".  
7B-MA-07 Control de plagues de bivalves.  
7B-MA-08 Acceleració dels processos de compostaje de residus urbans, residus de ramaderia, i altres.  
7B-MA-09 Descontaminació de transformadors elèctrics contaminats amb pcb.  
7B-MA-10 Eliminació de l'ús de resines amb compostos tòxics en el procés de reforç de marbres industrials.  
7B-MA-11 Reciclatge de residus de materials poliméricos d'enginyeria procedents del desmantellament de vehicles i d'equips elèctrics i electrònics.  
7B-MA-12 Obtenció de surfactantes respectuosos amb el medi ambient.  
Processos Industrials  
7B-PI-01 Sistema de simulació per al desenrotllament de nous motors de motocicletes de competició.   
7B-PI-02 Sensor de mesura directa de gas recirculat en motors de combustió interna alternatius. (EGR).  
7B-PI-03 Nou procediment de decoració de taulells ceràmics esmaltats.  
7B-PI-04 Optimació tèrmica i acústica de carrosseria de grups de generació elèctrica.  
7B-PI-05 Control d'humitat de productes industrials en processos continus per mitjà de mètodes "on-line" no invasius de davall cost i que s'adapten a la velocitat del procés.  
7B-PI-06 Control de qualitat d'objectes oberts i tancats per mitjà de sistemes no destructius.  
7B-PI-07 Generació de calor sense combustió local per a processos tèrmics industrials amb un cost energètic competitiu.  
7B-PI-08 Nou gas per a ús elèctric en alta tensió.  
7B-PI-09 Sistema de PICKING POKA-YOKE sincronitzat amb la línia de producció sense muda.  
7B-PI-10 Detecció de cossos estranys en productes alimentaris envasats.  
7B-PI-11 Detecció de presència i de fuga de gasos en envasos de productes peribles.  
7B-PI-12 Utilització de materials plàstics hidrosolubles en processos d'injectat.  
7B-PI-13 Desenrotllament de materials per a la fabricació d'article d'ús infantil lliures de substàncies tòxiques.  
7B-PI-14 Eliminació de substàncies residuals en la fabricació d'articles destinats a l'alimentació infantil.  
7B-PI-15 Utilització selectiva de dissolvent en pintures i vernissos.  
7B-PI-16 Millora dels processos de fabricació de Gres Porcelánico.  
7B-PI-17 Desenrotllament de materials per a la fabricació de joguets respectuosos amb el medioambient.  
7B-PI-18 Comprovació en continu de l'estanqueidad del termosellado en penyores tèxtils i calçat.  
7B-PI-19 Control automàtic de la densitat d'una suspensió ceràmica a l'eixida d'un molí continu.  
7B-PI-20 Aplacat ceràmic en sec basat en la unió de les peces ceràmiques entre si per mitjà de l'adapte dels bords.  
7B-PI-21 Control automàtic de la densitat d'una suspensió ceràmica a l'eixida d'un molí continu.  
7B-PI-22 Control de qualitat de productes tèxtils per mitjà de la tecnologia de Visió Artificial.  
7B-PI-23 Desenrotllament d'un tag RFID que suport els processos de producció de la cadena de valor del sector tèxtil (tintura, planxat, vaporitzat, llavat, etc.).  
7B-PI-24 Sistema per a la detecció de fugues de propel·lent en envasos aerosols acabats.  
7B-PI-25 Envàs nou per a aerosols.  
7B-PI-26 Utilització de biopropelents en aerosols.  
7B-PI-27 Recobridora de motlures amb temps de canvi zero.  
7B-PI-28 Material substitutiu del poliuretano injectat en peces de tapisseria-cadiratge.  
7B-PI-29 Material substitutiu a la fibra de polièster/polieter en tapisseria.  
7B-PI-30 Millora de la resistència mecànica dels suports crus de taulells ceràmics.  
7B-PI-31 Separació i reutilització de plàstics durant el procés de fabricació de jocs i joguets.  
7B-PI-32 Recerca d'alternatives als Compostos Orgànics de l'Estany.  
7B-PI-33 Descomposició de diversos plàstics fins a nivell elemental i posterior utilització d'esta matèria obtinguda.  
7B-PI-34 Millora de la solubilitat dels plàstics hidrosolubles per a nous desenrotllaments i aplicacions en el camp de la detergencia.  
7B-PI-35 Reducció del consum d'aigua la fabricació de compostos de poliamida.  
7B-PI-36 Mètode o sistema alternatiu a l'envasament de pintura en llandes metàl·liques que reduïsca els residus generats.  
7B-PI-37 Mètode de reducció del volum i perillositat de fangs provinents de maquines regeneradores de dissolvents.  
7B-PI-38 Gamma de productes de neteja i desinfecció per a baixes temperatures (-20ºc)  
7B-PI-39 Allargar la vida útil de la carn envasada.  
7B-PI-40 Mètode o producte que permeta la reparació de soleres de formigó a baixes temperatures (-20ºc).  
7B-PI-41 Vernissos sense escatats intermedis.  
7B-PI-42 Eliminació de residus de melamina i metalls en taulers derivats de la fusta.  
7B-PI-43 Llavat i assecat eficient de contenidors de fruita per a la recol·locació de la fruita una vegada manipulada.  
7B-PI-44 Obtenció de termoarcilla a partir de matèria primera orgànica d'alta disponibilitat.  
B-PI-45 Producció i manteniment del color blanc en el formigó.  
7B-PI-46 Control i eliminació de l'eflorescència en el formigó acolorit.  
7B-PI-47 Reducció del gasto energètic en el processat de materials termoplástics.  
7B-PI-48 Recobriments de protecció contra grafits.   
7B-PI-49 Recobriments alimentaris baixos en greix.  
7B-PI-50 Desenrotllament de nous polímeros biodegradables que milloren les prestacions dels polímeros existents en el mercat.   
7B-PI-51 Obtenció de noves pintures i esmalts més ecològics.  
7B-PI-52 Desenrotllament de nous dissolvents biodegradables.  
7B-PI-53 Nous teixits reguladors de la calor corporal durant la realització d'exercici físic.  
7B-PI-54 Conservants naturals per a begudes.  
7B-PI-55 Xocolate resistent a la calor.  
7B-PI-56 Noves tecnologies d'envasament per a la conservació tèrmica de productes peribles durant el transport.  
Sanitat  
7B-SA-01 Nous conceptes de disseny per a sistemes de fixació externa de membre inferior en Cirurgia Ortopèdica.  
7B-SA-02 Validació clínica de biomateriales utilitzats en la fabricació de pròtesi.  
7B-SA-03 Sistema de monitorització contínua de la perfusió tisular esplàcnica.  
7B-SA-04 Concepció i disseny de nous sistemes d'osteosíntesi per a l'estabilització del raquis cervical.  
7B-SA-05 Concepció de nous sistemes d'osteosíntesi per a Cirurgia Mínimament Invasiva.  
7B-SA-06 Procediment de diagnòstic in vitro que permeta detectar insuficiència renal de forma precoç.  
7B-SA-07 Plataforma telemàtica per a la planificació preoperatòria i el desenrotllament de nous implantes en cirurgia ortopèdica.  
7B-SA-08 Desenrotllament d'un sistema d'infusió servocontrolat d'agents anestèsics inhalatoris, per a manteniment automatitzat d'una sedació estable i mantinguda.  
7B-SA-09 Desenrotllament d'un programari especific de detecció per mètodes no-invasius del temps inspiratori del pacient sotmés a ventilació mecànica, per a obtindre una perfecta sincronització pacient-respiratori: Mode d'implementació del sistema en els ventiladors d'ús clínic.  
7B-SA-10 Lents intraoculars acomodatius.  
7B-SA-11 Nous conceptes de disseny per a sistemes de fixació externa de membre inferior en Cirurgia Ortopèdica.  
7B-SA-12 Concepció i disseny de sistemes innovadors per a la fixació de fractures molt inestables d'ossos llargs de membre inferior.  
7B-SA-13 Desenrotllament d'un teixit d'apantallament contra Rajos X que millore el confort dels vestits actuals.  
7B-SA-14 Apòsits amb acció antibacteriana controlada.  
7B-SA-15 Millora del Confort i efecte barrera (contaminació encreuada) de teixits i ?te-les no teixides, quirúrgics (vestuari de facultatius) d'alt nivell.  
7B-SA-16 Millores en la barrera al traspàs de fluids corporals i compatibilitat dèrmica en protectors de matalaf hospitalaris.  
7B-SA-17 Millora del Confort i Efecte Barrera de teixits quirúrgics d'alt nivell.  
Seguretat  
7B-SE-01 Detecció i monitorització de la fatiga i la distracció dels conductors.  
7B-SE-02 Sistema de reconeixement de persones en ubicacions obertes, no controlades, amb gestió a temps real.  
7B-SE-03 Desenrotllament d'un sistema que determine la càrrega per electricitat estàtica dels treballadors, en magatzems de productes químics.  
7B-SE-04 Material aïllant que al mateix temps siga ignífug.   
7B-SE-05 Sistemes per a l'obturació de conductes de ventilació en els hotels per evitar la propagació vertical del foc.  
7B-SE-06 Desenrotllament de sistemes intel·ligents de guiats de grues torre que augmenten la seguretat.  
7B-SE-07 Tecnologies de la informació i audiovisual.  
7B-TI-01 Desenrotllament d'un nou sistema per a l'emissió de veu amb una molt alta intel·ligibilitat per l'ensenyament.  
7B-TI-02 Desenrotllament d'un sistema de simplificaci'p, optimització i rendibilitat avançat de dissenys 3D, perquè puguen ser visualitzats en temps real amb qualsevol motor gràfic 3D i en entorns de web 3D  
7B-TI-03 Transmissió i visualització de vídeo estereoscòpic en viu per Internet i mitjans multidifusionals.  
7B-TI-04. Elements combinats d'imatge animada i jocs manuals per estimular la capacitat associativa i descobridora en educació preescolar.  
7B-TI-05. Elements combinats d'imatge animada i jocs per estimular la percepció de respecte i igualtat entre gèneres.